ka ka ka ka ka ka ka xmf ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka en ka fr ka ka ka ka ka ka xmf ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka pt it ka es es en es ka ka ka ka ka ka ka ka ka es es en es ka ka pt ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka en en en en
პენიტენციურ დაწესებულებაში პატიმარმა თვითმკვლელობა სცადა - TV 4
N9 პენიტენციურ დაწესებულებაში პატიმარმა თავის ჩამოხრჩობა სცადა, – ამის შესახებ სპეციალური პენიტენციური სამსახურის განცხადებაშია ნათქვამი.
„მიმდინარე წლის 9 თებერვალს, 20:59 საათზე N9 პენიტენციურ დაწესებულებაში მყოფმა, 1989 წელს დაბადებულმა შოთა შანიძემ საკნის საპირფარეშოში სუიციდის მცდელობა განახორციელა. მან პოლიეთილენის პარკით საპირფარეშოს კარის სახელურზე სცადა თავის ჩამოხრჩობა.
შოთა შანიძე N9 პენიტენციურ დაწესებულებაში 2017 წლის 26 იანვარს იქნა შესახლებული და ამ დღიდან მსჯავრდებულის მიმართ, მისივე განცხადების საფუძველზე, უსაფრთხოების ღონისძიებები ხორციელდება. კერძოდ, იგი იზოლირებულად, სხვა პატიმრებისგან განცალკევებით არის განთავსებული საკანში, სადაც მის მიმართ ვიზუალური და ელექტრონული მეთვალყურეობა მიმდინარეობს. სწორედ უსაფრთხოების მთავარი სამმართველოს ელექტრონული საშუალებებით მეთვალყურეობისა და ტექნიკური უზრუნველყოფის სამმართველოს თანამშრომლების დროული რეაგირების შედეგად მოხერხდა მსჯავრდებულის გადარჩენა“, – აცხადებენ პენიტენციურ სამსახურში.
მათივე ცნობით, მსჯავრდებული სასწრაფო წესით ინგოროყვას საუნივერსიტეტო კლინიკაში გადაიყვანეს.
„სამედიცინო დაწესებულებაში მსჯავრდებულს შესაბამისი სამედიცინო დახმარება გაეწია და სათანადო გამოკვლევები ჩაუტარდა. კერძოდ, გაეწია ექიმების კონსულტაცია, გაკეთდა თავის ტვინის კომპიუტერული ტომოგრაფიული გამოკვლევა, რის შედეგადაც რაიმე ცვლილება არ გამოვლენილა. ამ ეტაპისთვის შოთა შანიძის სიცოცხლეს საფრთხე არ ემუქრება, ჰემოდინამიკა სტაბილურია, მსჯავრდებული იმყოფება სედაციის ქვეშ.
მომხდართან დაკავშირებით გუშინვე დაიწყო გამოძიება იუსტიციის სამინისტროს გენერალური ინსპექციის საგამოძიებო და ოპერატიულ სამმართველოს მიერ (თვითმკვლელობის ცდამდე მიყვანა). ჩატარდა შესაბამისი საგამოძიებო მოქმედებები; შემთხვევის ადგილი დაათვალიერეს გამომძიებელმა და ექსპერტ-კრიმინალისტებმა, დაიკითხნენ პენიტენციური დაწესებულების თანამშრომლები და დაწესებულების სამედიცინო ნაწილის ის ექიმი, რომელმაც მსჯავრდებულის სამოქალაქო სექტორის კლინიკაში გადაყვანის გადაწყვეტილება მიიღო.
შოთა შანიძეს 2009 წლის 11 მაისს მცხეთის რაიონული სასამართლოს განაჩენით საქართველოს სისხლის სამართლის კოდექსის 178-ე მუხლის მე-3 ნაწილის „ა“ და „ბ“, 239-ე მუხლის მე-3 ნაწილით, 109-ე მუხლის პირველი ნაწილის „გ“, 109-ე მუხლის მესამე ნაწილის „ა“, 236-ე მუხლის პირველი ნაწილი, 236-ე მუხლის მეორე ნაწილი, 239-ე მუხლის მე-2 ნაწილის „ა“, 19-109 მუხლის პირველი ნაწილის „გ“, 19-109 მუხლის მეორე ნაწილის „გ“ და 109-ე მუხლის მეორე ნაწილის „გ“ ქვეპუნქტებით სასჯელის ზომად 33 წლით და 25 დღით თავისუფლების აღკვეთა განესაზღვრა. განაჩენი 2010 წლის 30 მარტს უცვლელი დატოვა თბილისის სააპელაციო სასამართლომ, ხოლო 2010 წლის 01 ივლისს – საქართველოს უზენაესმა სასამართლომ. 2015 წლის 15 დეკემბერს შოთა შანიძე ქუთაისის საქალაქო სასამართლოს განაჩენით, საქართველოს სისხლის სამართლის კოდექსის 117-ე მუხლის მეხუთე ნაწილის „ე“, 117-ე მუხლის მე-6 ნაწილი, 117-ე მუხლის მე-7 ნაწილის „ე“ და 117-ე მუხლის მე-8 ნაწილებით გასამართლდა (2014 წლის 4 მარტს N14 პენიტენციურ დაწესებულებაში მსჯავრდებულ გიგა ფარტენაძის გარდაცვალების საქმე). ამავე სასამართლოს მიერ პირველი და მეორე საქმის განაჩენთა ერთობლიობით და ამნისტიის გათვალისწინებით, შოთა შანიძეს სასჯელის სახით 15 წლით თავისუფლების აღკვეთა განესაზღვრა“, – აღნიშნულია სპეციალური პენიტენციური სამსახურის განცხადებაში.
მათივე ცნობით, მიმდინარე წლის 3 იანვარს შოთა შანიძემ შიმშილობა გამოაცხადა.
„ითხოვდა მის მიმართ გამოტანილი განაჩენის გადახედვას და მის უდანაშაულოდ ცნობას, ასევე მთავარი პროკურატურისა და სასჯელაღსრულების დეპარტამენტის მაშინდელი ხელმძღვანელების დასჯას, მსჯავრდებულმა შიმშილობა 10 იანვარს შეწყვიტა. მიმდინარე წლის 6 თებერვალს შანიძემ გამოაცხადა შიმშილობა და ითხოვდა მსჯავრდებულ გიგა ფარტენაძის გარდაცვალების ფაქტზე საქართველოს პარლამენტში საგამოძიებო კომისიის შექმნას. მსჯავრდებულმა შანიძემ შიმშილობა შეწყვიტა 7 თებერვალს“, – აცხადებენ სპეციალურ პენიტენციურ სამსახურში.
წინა სტატიარას აცხადებენ ფსიქიატრიულ ცენტრში
შემდეგი სტატიაგადაცემა “ჩემი ექიმი” 10/02/19
6 ოქტომბერს ელექტროენერგიის მიწოდება შეიზღუდება
რეგიონი ოქტომბერი 5, 2022 22:31
მარტვილის საკრებულოს წევრი ოჯახში ძალადობის ბრალდებით დააკავეს
საქართველო ოქტომბერი 5, 2022 17:42
52 წლის აბიტურიენტმა ეროვნული გამოცდები ჩააბარა და უფასოდ ისწავლის
საქართველო ოქტომბერი 5, 2022 17:39
შვედმა ევროპარლამენტარმა ევროპარლამენტში, ირანელი ქალების სოლიდარობის ნიშნად, თმა მოიჭრა
მსოფლიო ოქტომბერი 5, 2022 17:37
აფხაზეთის საოკუპაციო რეჟიმმა საოკუპაციო ხაზზე ფარული სათვალთვალო კამერების დამონტაჟება დაიწყო
საქართველო ოქტომბერი 5, 2022 17:35
6 ოქტომბერს ელექტროენერგიის მიწოდება შეიზღუდება
tv4 - ოქტომბერი 5, 2022 22:31
მარტვილის საკრებულოს წევრი ოჯახში ძალადობის ბრალდებით დააკავეს
tv4 - ოქტომბერი 5, 2022 17:42
52 წლის აბიტურიენტმა ეროვნული გამოცდები ჩააბარა და უფასოდ ისწავლის
tv4 - ოქტომბერი 5, 2022 17:39
შვედმა ევროპარლამენტარმა ევროპარლამენტში, ირანელი ქალების სოლიდარობის ნიშნად, თმა მოიჭრა
tv4 - ოქტომბერი 5, 2022 17:37
• ქვემო ქართლის ტელე-რადიო კომპანია TV4 1998 წლიდან მაუწყებლობს
• ქვემო ქართლში 430 ათასი მაცხოვრებელია და ჩვენი მაყურებელი რეგიონის მოსახლეობის 90%-ს მოიცავს
© TV 4 - Kvemokartli
6 ოქტომბერს ელექტროენერგიის მიწოდება შეიზღუდება
რეგიონი ოქტომბერი 5, 2022 22:31
Edit with Live CSS
.td-header-style-5 .sf-menu>li>a:hover, li.menu-item.current-menu-item > a{ color:#000000; } p.fca_qc_quiz_title{ line-height:100% } .td_block_wrap:nth-child(4), .td_block_wrap:nth-child(5), .td_block_wrap:nth-child(6), .td_block_wrap:nth-child(7){ display:none; }
Write CSS OR LESS and hit save. CTRL + SPACE for auto-complete.